

ที่ มท 0816.2/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม 2563

เรื่อง โครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำปีการศึกษา 2562

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 5335 ลงวันที่ 26 ธันวาคม 2562

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา

ที่ กสศ.๐๔/01625/๒๕๖3 ลงวันที่ 12 มีนาคม 2563 จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งผลการจัดสรรเงินอุดหนุนโครงการการจัดสรรเงินอุดหนุนนักเรียนทุนเสมอภาค ตามหลักเกณฑ์ของกองทุนเพื่อความเสมอภาคทางการศึกษา ภาคเรียนที่ 2/2562 รอบ 1 (สำหรับนักเรียนกลุ่มเดิม) ในพื้นที่ต้นแบบ 10 จังหวัด (กาญจนบุรี, ขอนแก่น, เชียงราย, เชียงใหม่, นนทบุรี, ภูเก็ต, ยะลา, ร้อยเอ็ด, สระแก้ว และสุราษฎร์ธานี) นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษา ว่า ได้จัดสรรเงินอุดหนุนนักเรียนทุนเสมอภาค รอบที่ 2 นักเรียนกลุ่มใหม่ ภาคเรียนที่ 2/2562 เมื่อวันที่ 10 มีนาคม 2563 เรียบร้อยแล้ว โดยมีรายชื่อโรงเรียนที่ได้รับการจัดสรรเงินอุดหนุนนักเรียนทุนเสมอภาค รอบที่ 2 นักเรียนกลุ่มใหม่ ภาคเรียนที่ 2/2562 ซึ่งโรงเรียนสามารถตรวจสอบรายชื่อนักเรียนทุนเสมอภาคและงบประมาณที่ได้รับการจัดสรร ผ่านระบบ dla.thaieduforall.org และดำเนินการใช้จ่ายเงิน ตามแนวทางการใช้จ่ายเงินอุดหนุนนักเรียนทุนเสมอภาค ซึ่งระยะเวลาดำเนินการโครงการดังกล่าว ประจำปีการศึกษา 2562 ใกล้สิ้นสุดปีการศึกษาแล้ว จึงขอความร่วมมือจังหวัดแจ้งองค์กรปกครองส่วนท้องถิ่นที่มีโรงเรียนในสังกัด ดำเนินการดังนี้

1. ติดตามโรงเรียนให้บันทึกข้อมูลการมาเรียนและน้ำหนักส่วนสูงตามเงื่อนไขการรับเงินอุดหนุนของโครงการ โดยโรงเรียนสามารถบันทึกข้อมูลได้ถึงวันที่ 10 เมษายน 2563

2. ติดตามการใช้จ่ายเงินของโรงเรียนที่ได้รับเงินอุดหนุนแบบมีเงื่อนไข และบันทึกข้อมูลผ่านระบบ dla.thaieduforall.org ภายในวันที่ 10 เมษายน 2563 โดยถือปฏิบัติ ดังนี้

2.1 เงินส่วนของโรงเรียน กำหนดต้องใช้จ่ายเงินภายในภาคเรียน หากกรณีมีเงินคงเหลือ หรือใช้จ่ายเงินไม่ทันในภาคเรียนนั้น ๆ ให้ดำเนินการใช้จ่ายให้แล้วเสร็จภายในภาคเรียนถัดไป หากเกินระยะเวลาที่กำหนดให้ส่งเงินส่วนดังกล่าวคืนแก่กองทุนเพื่อความเสมอภาคทางการศึกษา (ไม่รวมดอกเบี้ย) พร้อมทั้งบันทึกการคืนเงินผ่านระบบ

2.2 เงินส่วนของนักเรียน ให้ดำเนินการจ่ายเงินตามรูปแบบใบสำคัญรับเงิน (แบบ กสศ.06) ภายใน 20 วันทำการนับตั้งแต่ระบบ dla.thaieduforall.org มีการแจ้งสถานะการโอนเงิน โดยกรณีที่ไม่สามารถจ่ายเงินให้แก่นักเรียนได้ ให้คืนเงินส่วนดังกล่าวแก่กองทุนเพื่อความเสมอภาคทางการศึกษา

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324 / โทรสาร 0 2241 90๒๑-๓ ต่อ ๓๑๘

**บัญชีรายชื่อจังหวัดที่มีโรงเรียนสังกัดองค์กรปกครองส่วนท้องถิ่น 10 จังหวัดต้นแบบ**

**ในการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำปีการศึกษา 2562**

**ตามหนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ ว ลงวันที่ มีนาคม 2563**

**………………………………………………..………………..**

๑. จังหวัดกาญจนบุรี

๒. จังหวัดขอนแก่น

๓. จังหวัดเชียงราย

๔. จังหวัดเชียงใหม่

๕. จังหวัดนนทบุรี

๖. จังหวัดภูเก็ต

๗. จังหวัดยะลา

๘. จังหวัดร้อยเอ็ด

๙. จังหวัดสระแก้ว

๑๐. จังหวัดสุราษฎร์ธานี

**……………………………………………………**